CELEX: C2005/193/27
Language: fi
Date: 2005-08-06 00:00:00
Title: Asia C-236/05: Euroopan yhteisöjen komission 30.5.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/17
            
         Euroopan yhteisöjen komission 30.5.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-236/05)
   (2005/C 193/27)
   Oikeudenkäyntikieli: englanti
   Euroopan yhteisöjen komissio on nostanut 30.5.2005 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamies on Karen Banks, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Yhdistynyt kuningaskunta ei ole noudattanut yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) 19 i artiklan ensimmäisen ja kolmannen luetelmakohdan mukaisia velvoitteitaan, koska se on ilmoittanut noissa säännöksissä edellytetyt tiedot huomattavasti viivästyneinä
            
         
               2)
            
            
               velvoittaa Yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen N:o 2847/93 19 i artiklan säännösten mukaan jäsenvaltioiden on toimitettava komissiolle tietokoneella luettavassa muodossa tietyt tiedot erityisessä määräajassa. On tärkeää, että komissiolla on nämä tiedot käytettävissään, jotta se voi hoitaa ja kehittää yhteistä kalastuspolitiikkaa, erityisesti elollisten vesiluonnonvarojen säilyttämisen, hoidon ja hyödyntämisen osalta.
   Yhdistynyt kuningaskunta antoi 19 i artiklassa edellytetyt tiedot vuosilta 1999, 2000, 2001, 2002 ja 2003 huomattavasti viivästyneinä. Vuoden 2004 osalta ei ole noudatettu määräaikoja ja vuodelta 2005 ei ole vielä saatu tietoja. Näin ollen komissio katsoo, että Yhdistynyt kuningaskunta on rikkonut asetuksen N:o 2847/93 edellä mainitun säännöksen mukaisia velvoitteitaan.
   
      (1)  EYVL L 261, 20.10.1993, s. 1.